Tore Hunds gate (Trondheim)

Tore Hunds gate er en kort tverrgate ved Øya i Trondheim som går østover fra Prinsesse Kristinas gate til Harald Hardrådes gate på nordsiden av Kunnskapssenteret tilhørende St. Olavs hospital. Gaten har flere tilknyttede parkeringsplasser, men har ingen matrikulerte adresser.

Gaten fikk sitt navn i 2005 og ble etablert gjennom utbyggingen av St. Olavs hospital fra begynnelsen av 2000-tallet, hvor gaten stod ferdig i nåværende utstrekning i 2014. Den ble oppkalt etter vikinghøvdingen Tore Hund (død etter 1030), som var en av de ledende opprørerne mot Olav II Haraldsson.

Referanser

Litteratur 

Veier i Trondheim
Øya (Trondheim)